Wɔ afe 1948 mu no, ɔbɛyɛɛ titenani a odikan wɔ kwahu mansin no mu maa amanyokuo a ɛde United Gold Coast Conventions nanso, ɔde ne ho kɔdɔɔm amanyɔkuo a ɛde Conventions People’s Party (CPP) wɔ afe 1950 mu. Wɔ July da a edikan afe 1959 mu no, wɔpaw no sɛ kwahu mansin no soafo na December da a edikan wɔ afe 1960 mu no, woyii no kɔɔ New Juaben Mansin no mu sɛ Soafo. Wɔ afe 1965 mu no, wɔpaw no sɛ mmarahyɛ badwani a ogyina hɔ ma Abetifi abatoɔ mpɛsoa so.